Tahtsin Plikale sünnipäevaks puidust torti kinkida, selle otsinguil jõudsin AliExpressi lehele. Nimi on tuttav varasemastki, aga pole kunagi süvenenud, mida seal pakutakse ning millistel tingimustel. Kiire googeldamine kinnitas, et tellida võib. Kohale jõudmiseks peab tublisti aega varuma, aga kui ei jõua, saab ka raha tagasi – müüja ei saagi seda enne, kui ostja on kinnitanud, et kaup kohal ja korras. Ja kuna asjad saadetakse enamasti kingitusena, ei tule reeglina ka miskit juurde maksta – nii ütlesid need, kes olid sealt palju tellinud. Ma siis loodan, et mul läheb sama hästi.
Sünnipäevaks ei jõua sealt muidugi midagi ära tulla, aga jõulukingitus on mul Plikale olemas – selline võrratu komplekt, mis maksis €34. Teine variant, mida kaalusin, oli selline – ka hästi nunnu ja plussiks see, et tordil olid küünlad, aga teises komplektis oli veidike rohkema raha eest tunduvalt rohkem kraami.
Poisi jõulukink tuleb ilmselt ka sealt. No näiteks selline tööriistakomplekt :P
Me pole lastele enamasti sünnipäevaks ja jõuludeks ise kinke teinud, sest teised ju kingivad nagunii palju. Seda enam võib nüüd ükskord ka ise miskit ilusat osta :)
Aga see leht on ikka müstiline, seal on tõesti kõike. Kuna mina olen täna mänguasjade lainel, siis näiteks DIY nukumaja koos mööbli ja LED tuledega :D Ainult aega on vaja, et soodsamad diilid üles otsida (hinnavahe on samal asjal sageli kahekordne, mõnel on postikulu kallim kui asi ise, mõnel jälle saadetakse tasuta) ja oodata, et pakk lõpuks kohale jõuaks. Äge!